ตลาดหุ้นเอเชียผันผวนเช้านี้ ขณะนักลงทุนจับตาตัวเลขจ้างงานสหรัฐ
ตลาดหุ้นเอเชียผันผวนเช้านี้ ขณะนักลงทุนจับตาตัวเลขจ้างงานสหรัฐ
6 ม.ค. 2560

ตลาดหุ้นเอเชียเคลื่อนไหวอย่างผันผวนในเช้าวันนี้ ขณะที่ตลาดหุ้นญี่ปุ่นร่วงลงตามทิศทางของตลาดหุ้นนิวยอร์ก ซึ่งอ่อนตัวลงเพราะได้รับแรงกดดันจากการร่วงลงของหุ้นกลุ่มธุรกิจค้าปลีก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,393.55 จุด ลดลง 127.14 จุด, ดัชนี SSE Composite ตลาดหุ้นจีนเปิดวันนี้ที่ 3,163.78 จุด ลดลง 1.63 จุด, ดัชนี HSI ตลาดหุ้นฮ่องกงเปิดวันนี้ที่ 22,583.29 จุด เพิ่มขึ้น 126.60 จุด, ดัชนี TAIEX ตลาดหุ้นไต้หวันเปิดวันนี้ที่ 9,371.41 จุด เพิ่มขึ้น 13.27 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,048.11 จุด เพิ่มขึ้น 6.16 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,964.82 จุด เพิ่มขึ้น 10.68 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,658.42 จุด ลดลง 1.40 จุด
ขณะเดียวกัน นักลงทุนกำลังจับตาตัวเลขจ้างงานนอกภาคการเกษตรประจำเดือนธ.ค.ของสหรัฐ ที่จะมีการเปิดเผยในวันนี้ ซึ่งจะบ่งชี้แนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) ในปีนี้ 
โดยผลการสำรวจนักวิเคราะห์ระบุว่า ตัวเลขการจ้างงานนอกภาคการเกษตรจะเพิ่มขึ้น 172,500 ตำแหน่งในเดือนธ.ค. และคาดว่า อัตราการว่างงานจะปรับตัวขึ้นสู่ระดับ 4.7%
